text: 26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 323 της 19/24 Μαΐου 1976 (ΦΕΚ Α΄ 120) Περί επεκτάσεως των άρθρ. 1 και 2 του Νόμ. 4464/65 και εις το προσωπικόν του Τεχνικού Επιμελητηρίου Ελλάδος Ν.Π.Δ.Δ., αρμοδιότητος Υπουργείου Δημοσίων Έργων. Έχοντας υπ’όψει: 1.Τας διατάξεις: α)Των άρθρ. 1 και 2 παρ. 11 του Νόμ. 4464/1965 «περί τροποποιήσεως και συμπληρώσεως διατάξεών τινων του Υπαλληλικού Κώδικος κλπ.», ως αύται ετροποποιήθησαν δια του άρθρ. 43 του Νόμ. 22/1975. β)Του άρθρ. 43 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Την υπ’ αριθ. 106/19.2.1976 γνωμοδότησιν του Συμβουλίου Επικρατείας, προτάσει των Ημετέρων επί της Προεδρίας της Κυβερνήσεως, Οικονομικών και Δημοσίων Έργων Υπουργών, αποφασίζομεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/1965 «περί τροποποιήσεως και συμπληρώσεως διατάξεών τινων του Υπαλληλικού Κώδικος κλπ.», ως αύται ετροποποιήθησαν υπό του Νόμ.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.» επεκτείνονται και επί των υπαλλήλων του Τεχνικού Επιμελητηρίου Ελλάδος (Τ.Ε.Ε.), Ν.Π.Δ.Δ αρμοδιότητος Υπουργείου Δημοσίων Έργων. 14.Β.ε.24-26 Τεχνικό Επιμελητήριο 27. ΠΡΟΕΔΡΙΚΟΝ ΔΙΑΤΑΓΜΑ υπ'  αριθ.612 της 11/23 Αυγ. 1978 (ΦΕΚ Α΄ 131) (Διόρθ. Σφαλμ. εν ΦΕΚ Α΄ 162 της 28  Σεπτ.1978) Περί του τρόπου διενεργείας εκλογών του Τεχνικού Επιμελητηρίου της Ελλάδος. Καταργήθηκε από το άρθρ. 20 του Π.Δ. 327/2125 Αυγ. 1987 (ΦΕΚ Α΄ 151), κατωτ. αριθ. 37, (Διορθ. Σφαλμ.στο ΦΕΚ Α΄ 194/6 Νοεμ. 1987). 